**O B R A Z L O Ž E NJ E**

1. **PRAVNI TEMELJ**

Na temelju članka 7. Zakona o ustanovama (Narodne novine 29/1997, 76/1993, 47/1999, 35/2008, 127/2019, 151/2022) javnu ustanovu može, između ostalih, osnovati jedinica lokalne i područne (regionalne) samouprave u okviru svoga samoupravnog djelokruga.

Na temelju članka 12. Zakona o ustanovama (Narodne novine 29/1997, 76/1993, 47/1999, 35/2008, 127/2019, 151/2022) jedinica lokalne i područne (regionalne) samouprave ustanovu osniva odlukom.

Na temelju članka 9. stavka 3. Zakona o predškolskom odgoju i obrazovanju (Narodne novine 10/97, 107/07, 94/13, 98/19, 57/22) ako se tijekom obavljanja djelatnosti promijeni naziv ili sjedište dječjeg vrtića ili ako se mijenja odnosno dopunjuje djelatnost vrtića u novim prostorima, odnosno ako se mijenjaju drugi podaci koje osnivački akt sadrži temeljem posebnog zakona, osnivač dječjeg vrtića dužan je izvršiti izmjene osnivačkog akta te akt o osnivanju dostaviti Ministarstvu nadležnom za obrazovanje radi ocjene sukladnosti tog akta sa zakonom.

Na temelju članka 35. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) predstavničko tijelo osniva javne ustanove, ustanove, trgovačka društva i druge pravne osobe, za obavljanje gospodarskih, društvenih, komunalnih i drugih djelatnosti od interesa za Općinu.

1. **OBRAZLOŽENJE**

U Općini Lokve dječji vrtić (Odjel predškolskog odgoja i obrazovanja) djeluje pri osnovnoj školi. Odgojno-obrazovni rad s djecom u jednoj mješovitoj skupini provodi se kroz poludnevni boravak djece. Zbog rastućih zahtjeva roditelja za upisom djece u programe predškolskog odgoja te u cjelodnevni boravak djece, kapacitet dječjeg vrtića pri osnovnoj školi nije dostatan. Radi navedenog je Općina Lokve predložila osnivanje područnog odjela Dječjeg vrtića „Snježna pahulja“, Fužine pod nazivom „Žabice“.

U skladu s navedenim u Prijedlogu Odluke o dopuni Odluke o osnivanju Dječjeg vrtića „Snježna pahulja“ u članku 1. Odluke o osnivanju Dječjeg vrtića „Snježna pahulja“ dodaju se stavci 3. i 4. kojima se predviđa područni odjel Dječjeg vrtića „Snježna pahulja“ u Lokvama. Područni odjel „Žabice“ nema pravnu osobnost.